Legarelycken - svenskidyl.nu
Visseltofta er ægte svensk idyl
I det gamle grænseland mellem Danmark og Sverige, halvvejs mellem Markaryd og Osby, ligger den idyliske landsby Visseltofta. Her findes vidtstrakte marker med græssende heste, gamle idyliske stenbroer, ja enddog også en større legeplads! Skånes længste vandløb, Helge å, løbende hele vejen syd for Älmhult til Skånes østkyst, passerer lige igennem Visseltofta og giver perfekt base for sejlture og fiskeri.
Nyrenoveret hus midt i skoven nær Helge Å
Legarelycken ligger eksklusivt tilbagetrukket på en bakke med Helge å til den ene side (ca. 50 meter) og omgivet af skov på ale resterende sider. Huset er opkaldt efter stedets oprindelige gamle torp, hvis rester endnu findes på grunden.
Huset er bygget i 1970’erne og totalrenoveret i 2020. Bl.a. har huset en helt ny stor terrasse og en ny udestue med glasfacader mod skov og stengærder.
Legarelycken har plads til 6 voksne, 2 børn samt et barn under 3 år. Sengepladserne er fordelt på 3 soveværelser, hvoraf to er dobbeltværelser i stueplan og det tredje er indrettet som familiesoveværelse på 1. sal med to dobbeltsenge og en tremmeseng. Her kan man sove i nærheden af sine børn, noget vi ved mange børn såvel som voksne værdsætter.
I stueplan findes endvidere dejlig lys stue med sidde- og spiseplads til 8-10 personer, åben pejs samt udgang til husets store terrasse. Her er også et toilet med håndvask. Stueplanet opvarmes af en luft-luft-varmepumpe som også kan indstilles til aircondition. En genial feature på hede sommerdage.
Køkkenet i hyggelig retrostil har spiseplads til 6 og herfra er der også en dør direkte ud til terrassen. I køkkenet er nye hårde hvidevarer (stort køleskab, keramisk komfur med ovn og opvaskemaskine). Fra stueplan er der endvidere udgang til den helt nye og rummelige udestue med glasskydedøre.
I husets kælder, som der er adgang til både fra stuen og via separat indgang udefra, findes hyggelig tv-stue med plads til alle. Stuen er behagelig sval om sommeren men kan nemt varmes op vha. den effektive brændeovn (eller vha. radiatorerne). Bemærk at der findes en dvd-afspiller og et udvalg af film, men intet tv-signal. Internetadgang med streaming kapacitet kan dog tilkøbes.
I kælderen findes også husets store badeværelse med toilet og brusekabine, en hyggelig forstue med brændeovn samt et bryggers med vaskemaskine og stor fryser.